
VISPARĪGĀ VIENOŠANĀS (projekts)
par tiesībām veikt transportlīdzekļu tehniskās apkopes un remontdarbu pakalpojumus


	Rīgā 
	
	Dokumenta datums ir pēdējā  ievienotā droša elektroniskā paraksta un tā laika zīmoga datums



Neatliekamās medicīniskās palīdzības dienests, turpmāk – Pasūtītājs, tā direktores Lienes Cipules personā, kura rīkojas saskaņā ar Ministru kabineta 2009.gada 15.decembra noteikumiem Nr.1480 “Neatliekamās medicīniskās palīdzības dienesta nolikums” un pamatojoties uz Veselības ministrijas 2022.gada 08.novembra rīkojumu Nr.13-04/613 “Par amata pilnvaru termiņa pagarināšanu Lienei Cipulei”, no vienas puses, un
 uzņēmēji, kuri saskaņā ar atklāta konkursa “Par tiesībām veikt transportlīdzekļu tehniskās apkopes un remontdarbu pakalpojumus” (ID Nr. NMPD 2024/19) (turpmāk – Konkurss) rezultātiem ir ieguvuši tiesības slēgt Vispārīgo vienošanos kā Izpildītāji: 
____________, tās [amats Vārds Uzvārds] personā, kurš/-a rīkojas pamatojoties uz _______;
____________, tās [amats Vārds Uzvārds] personā, kurš/-a rīkojas pamatojoties uz _______;
____________, tās [amats Vārds Uzvārds] personā, kurš/-a rīkojas pamatojoties uz _______;
____________, tās [amats Vārds Uzvārds] personā, kurš/-a rīkojas pamatojoties uz _______;
____________, tās [amats Vārds Uzvārds] personā, kurš/-a rīkojas pamatojoties uz _______,
Katra no pusēm, Vispārīgā vienošanās turpmāk – Puse/es, noslēdz šāda satura Vispārīgo vienošanos:

1. Vispārīgās vienošanās priekšmets
1.1. Ar šīs Vispārīgās vienošanās parakstīšanu Izpildītājiem, kuri iesnieguši saimnieciski visizdevīgākos piedāvājumus katrā no Konkursa 1.-19.daļai, tiek piešķirtas tiesības slēgt iepirkuma līgumus ar Pasūtītāju par transportlīdzekļu tehniskās apkopes un remontdarbu pakalpojumu sniegšanu, turpmāk – Pakalpojums, saskaņā ar Konkursa rezultātiem un Vispārīgajā vienošanās noteiktajā kārtībā.
1.2. Ja lēmums par rezultātiem visās Konkursa daļās netiks pieņemts vienlaicīgi, Pasūtītājs slēgs papildus vienošanos šīs Vispārīgās vienošanās ietvaros.
1.3. [bookmark: _Ref510082989]Veicot Izpildītāja izvēli katrā Konkursa daļā, Pasūtītājs izvēlas to Izpildītāju, kurš atbilstoši 1.pielikumam ir Izpildītājs Nr. 1, vai kurš ir saimnieciski izdevīgāks konkrētā Pakalpojuma sniegšanai.
1.4. [bookmark: _Ref510083001]Gadījumā, ja Izpildītājs Nr.1 atbilstoši Vispārīgās vienošanās 1.pielikumam, nespēj sniegt Pakalpojumu vai nav saimnieciski izdevīgākais konkrētā Pakalpojuma sniegšanai, Pasūtītājam ir tiesības pasūtīt Pakalpojumu no cita Izpildītāja (Izpildītājs Nr.2, Nr.3, Nr.4, Nr.5, bet Konkursa 19.daļai – līdz pat Izpildītājam Nr.10, atbilstoši Vispārīgās vienošanās  1.pielikumam, kurš attiecīgajā Konkursa daļā ir ieguvis vislielāko punktu skaitu). 
1.5. Puses, atbilstoši Izpildītāja Konkursa piedāvājumam, vienojas par Pakalpojuma sniegšanas cenām katrā konkrētā iepirkuma līgumā ar Izpildītāju.

2. Vispārīgās vienošanās kopējā summa un darbības laiks
2.1. [bookmark: _Ref468275004]Vispārīgās vienošanās ietvaros, Pasūtītāja maksājumi nedrīkst pārsniegt kopējo summu  600 000,00 EUR (seši simti tūkstoši euro, 00 centi) bez pievienotās vērtības nodokļa, turpmāk – PVN.
2.2. PVN 21% ir 126 000,00  (viens simts divdesmit seši tūkstoši euro, 00 centi), kopējā summa ar PVN ir 726 000,00,00 (septiņi simti divdesmit seši euro, 00 centi).
2.3. Vienošanās stājas spēkā ___._______ un ir spēkā 36 (mēnešus) mēnešus vai līdz brīdim, kad Pasūtītāja maksājumi par Pakalpojumu sasniegs Vienošanās 2.1.punktā noteikto summu, atkarībā no tā, kurš no šiem nosacījumiem iestājas pirmais.
2.4. Pakalpojuma cenas izmaiņas:
2.4.1. Pasūtītājs Vispārīgās vienošanās izpildes laikā ir tiesīgs atteikties no attiecīgā Pakalpojuma iegādes. Izpildītājs šajā sakarā nav tiesīgs celt jebkāda veida pretenzijas;
2.4.2. Izpildītājs nodrošina Pakalpojuma cenas nemainīgumu visā Vispārīgās vienošanās darbības laikā, izņemot gadījums, kas atrunāti šajā Vispārīgajā vienošanā vai kad Izpildītājs Pakalpojumam piešķir atlaidi;
2.4.3. Saprātīgi prognozējamā iespējamā inflācija, tirgus apstākļu maiņa vai jebkuri citi apstākļi nevar būt par pamatu Vispārīgās vienošanās summas vai Pakalpojuma cenas paaugstināšanai, un šo procesu radītās sekas Izpildītājs ir ietvēris finanšu piedāvājumā;
2.4.4. Gadījumā, ja Vispārīgās vienošanās izpildes laikā inflācijas, tirgus apstākļu maiņas vai Pakalpojumā izmantojamo preču ražotāja izmaksu dēļ Pakalpojuma cena ir paaugstinājusies vairāk par 10%, Pasūtītājs var izskatīt attiecīgās pozīcijas cenas paaugstināšanu līdz 30% no sākotnējās Pakalpojuma cenas; 
2.4.5. Pakalpojuma cenas pārskatīšana ir iespējama pie nosacījuma, ka no Vispārīgās vienošanās noslēgšanas dienas ir pagājuši vismaz 6 (seši) mēneši un Pakalpojuma sniegšanā izmantotās preces cena ir paaugstinājusies vismaz par 10% no sākotnējās preces vērtības; 
2.4.6. Vispārīgās vienošanās ietvaros Pakalpojuma cena var tikt paaugstināta ne biežāk kā vienu reizi 6 (sešos) mēnešos, taču jebkurā gadījumā kopējā Pakalpojuma cena Vispārīgās vienošanās darbības termiņā nevar pārsniegt 50% no sākotnējās Pakalpojuma cenas; 
2.4.7. Pasūtītājs vērtē Izpildītāja norādītos apstākļus Pakalpojuma cenas paaugstināšanai konkrētajā daļā un izvēlas pēc tā brīža situācijas saimnieciski visizdevīgāko Izpildītāja piedāvājumu.

3. Iepirkuma līgumu noslēgšana un izpilde
3.1. [bookmark: _Ref488412936]Iepirkuma līgumus Pasūtītājs Konkursa 1-18.daļā slēdz ar 5 (pieciem) Izpildītājiem, bet Konkursa 19. daļā “Rīga” iepirkuma līgumi tiek noslēgti  līdz 10 (desmit) Izpildītājiem, kuri attiecīgajā Konkursa daļā ir atzīti par uzvarētājiem.
3.2. Ja Izpildītājs Nr.1 atsakās sniegt Pakalpojumu vai nevar nodrošināt Pakalpojuma sniegšanu, Pasūtītājam ir tiesības pasūtīt Pakalpojumu no nākamā Izpildītāja, kas ir saimnieciski izdevīgākais Pakalpojuma sniegšanai.
3.3. Ja Izpildītājs nespēj sniegt Pakalpojumu noteiktajā termiņā no pasūtījuma saņemšanas brīža, tad par to 24 h laikā nosūta Pasūtītājam rakstisku paziņojumu saskaņā ar iepirkuma līguma nosacījumiem. 
3.4. [bookmark: _Hlk162427853]Ja Izpildītājs, ar kuru tika noslēgts iepirkuma līgums, nespēj sniegt Pakalpojumu saskaņā ar līguma noteikumiem vai saskaņā ar Vispārīgās vienošanās 2.4.punktu, Pakalpojuma cena ir paaugstinājusies, Pasūtītājam ir tiesības  pārskatīt saimnieciski visizdevīgāko piedāvājumu un pasūtīt Pakalpojumu no Izpildītāja Nr.2 (vai attiecīgi – no Izpildītāja Nr.3, Nr.4, Nr.5 u.t.t.), ņemot vērā līgumā noteikto Pakalpojuma cenu. Gadījumā, ja Izpildītājs iepriekš atteikto Pakalpojumu atkal spēj sniegt, Izpildītājs par to informē Pasūtītāju.
3.5. Ja Izpildītājs nevar nodrošināt Pakalpojuma sniegšanu, tam nav tiesību celt pretenzijas pret citu Izpildītāju vai pret Pasūtītāju par cita Izpildītāja izvēli. 
3.6. Pasūtītājs var pasūtīt Pakalpojumus, kas nav norādīti Konkursa nolikuma Finanšu piedāvājumā, izvēloties Izpildītāju, kurš ir saimnieciski izdevīgāks.
3.7. Pasūtītājs var nepieciešamības gadījumā iegādāties rezerves daļas, veicot visu attiecīgās Konkursa daļas Izpildītāju piedāvāto cenu salīdzinājumu un izvēloties Izpildītāju, kurš piedāvājis saimnieciski izdevīgāko piedāvājumu.

4. Pušu saistības un atbildība
4.1. Pasūtītāja saistības un  atbildība:
4.1.1. Pasūtītājs nodrošina objektīvu un taisnīgu procedūru iepirkuma līguma noslēgšanai, saskaņā ar Publisko iepirkumu likuma, turpmāk – PIL, un Vispārīgās vienošanās noteikumiem;
4.1.2. Pasūtītājs Vienošanās darbības laikā ievēro Vienošanās 3.punktā noteikto iepirkuma līgumu noslēgšanas kārtību un Vienošanās 1.3. un 1.4.punktā noteikto Izpildītāju izvēles kārtību;
4.1.3. Pasūtītājs Vispārīgās vienošanās darbības laikā ievēro Vispārīgās vienošanās 3.punktā noteikto piegādes līgumu noslēgšanas kārtību.
4.2. Izpildītājs saistības un atbildība:
4.2.1. Izpildītājs apņemas sniegt Pakalpojumu saskaņā ar Vispārīgās vienošanās un iepirkuma līguma noteikumiem;
4.2.2. [bookmark: _Hlk162428274]ja izpildītājs objektīvu apsvērumu dēļ nevar sniegt Pakalpojumu, Izpildītājs par to informē Pasūtītāju savlaicīgi, vai gadījumā, ja pasūtījums jau ir ticis saņemts – Vispārīgās vienošanās 3.4.punktā noteiktajā kārtībā; 
4.2.3. Izpildītājs Vispārīgās vienošanās darbības laikā ievēro Vispārīgās vienošanās 3.punktā noteikto iepirkumu līgumu noslēgšanas kārtību.
	
5. Vispārīgās vienošanās noteikumu grozīšana, tās darbības pārtraukšana
5.1. Vispārīgo vienošanos var papildināt, grozīt vai izbeigt, Pusēm savstarpēji vienojoties, ievērojot PIL 61.panta nosacījumus. Jebkuras izmaiņas vai papildinājumi tiek noformēti rakstveidā un kļūst par šīs Vispārīgās vienošanās neatņemamām sastāvdaļām.
5.2. Ja Izpildītājs pārkāpj ar Vispārīgo vienošanos noteiktās prasības, tad var uzskatīt, ka ar šīs darbības veikšanu Izpildītājs ir vienpusēji izbeidzis Vispārīgo vienošanos un Izpildītājs zaudē visas ar Vispārīgo vienošanos noteiktās tiesības. 

6. Strīdu risināšanas kārtība
6.1. Visus strīdus un domstarpības, kas rodas Vispārīgās vienošanās izpildes laikā, Puses cenšas atrisināt savstarpēji vienojoties, bet ja vienošanās nav panākta, Latvijas Republikā spēkā esošajos normatīvajos aktos noteiktajā kārtībā – tiesā.
6.2. Par Vispārīgās vienošanās saistību neizpildi Puses ir atbildīgas atbilstoši Latvijas Republikā spēkā esošajiem normatīvajiem aktiem.
6.3. Pirms vēršanās vispārējās jurisdikcijas tiesā ārpustiesas strīda risināšanai, izvērtēšanai un viedokļa sniegšanai Puses var piesaistīt attiecīgās jomas neatkarīgus ekspertus. Eksperta pakalpojumus apmaksā Puse, kura pieaicina ekspertus, savukārt pēc strīda izšķiršanas izdevumus par eksperta pakalpojumiem apmaksā vainīgā Puse.

7. Nepārvarama vara
7.1. Puses tiek atbrīvotas no atbildības par Vispārīgās vienošanās pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Vispārīgās vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
7.2. Pusei, kas atsaucas uz nepārvaramas varas apstākļiem, nekavējoties par šādiem apstākļiem rakstveidā jāziņo otrai Pusei, pēc otras Puses pieprasījuma šādam ziņojumam pievienojot izziņu, kuru izsniegusi kompetenta institūcija, kas satur minēto ārkārtējo apstākļu apstiprinājumu un to raksturojumu.
7.3. Pēc nepārvaramas varas apstākļu izbeigšanās šīs Vispārīgās vienošanās saistības tiek turpinātas, šo apstākļu pastāvēšanas termiņu neieskaitot Vispārīgās vienošanās darbības termiņā, un, attiecīgi pagarinot šīs Vispārīgās vienošanās termiņu par laika periodu, kurā pastāvēja nepārvaramas varas apstākļi.

8. Datu aizsardzība un konfidencialitāte
8.1. Vispārīgās vienošanās izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
8.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Vispārīgās vienošanās izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Vispārīgās vienošanās darbības laikā spēkā esošajiem tiesību aktiem personas datu aizsardzības jomā. 
8.3. Pēc Pasūtītāja pieprasījuma Izpildītājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Vispārīgās vienošanās noteiktos pienākumus.
8.4. Pusēm ir pienākums ievērot tiesību aktu prasības personas datu aizsardzības jomā.
8.5. Izpildītājs apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Vispārīgās vienošanās un Iepirkuma līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt www.nmpd.gov.lv 
8.6. Puses apņemas Vispārīgās vienošanās darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
8.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma sniegšanas vai preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Vispārīgās vienošanās un Iepirkuma līgumā paredzētās saistības.
8.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
8.9. izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Pakalpojuma sniegšanas vai preces piegādes nodrošināšanai.
8.10. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Vispārīgās vienošanās attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.
9. Citi noteikumi
9.1. Visi Vispārīgās vienošanās grozījumi un papildinājumi ir spēkā tikai gadījumā, ja tie ir noformēti rakstveidā un tos ir parakstījuši Pušu paraksttiesīgās personas.
9.2. Vispārīgā vienošanā ir saistoša Pusēm un to saistību un tiesību pārņēmējiem.
9.3. Kontaktpersonas šīs Vispārīgās vienošanās darbības laikā ir norādītas iepirkuma līgumā.
9.4. Vispārīgās vienošanās pielikums ir Vispārīgās vienošanās neatņemamas sastāvdaļa.
9.5. Puses ar saviem parakstiem šajā Vispārīgajā vienošanās apliecina, ka tās rīkojas Vispārīgās vienošanās norādīto juridisko personu vārdā un uzdevumā, un tām ir šādām darbībām attiecīgs pilnvarojums. Ja izrādās, ka šīs juridiskās personas neeksistē vai arī to pārstāvjiem nav juridisko personu pilnvarojuma parakstīt šo Vispārīgo vienošanos, bet pašas juridiskās personas neatzīst ar Vispārīgo vienošanos uzņemtās saistības, uzskatāms, ka pārstāvji rīkojušies kā fiziskas personas, kas uzņemas visas attiecīgajam Vispārīgās vienošanās dalībniekam šajā Vispārīgajā vienošanās noteiktās saistības un atbild par to izpildi ar visu savu mantu.
9.6. Puses apliecina, ka viņiem ir saprotams šīs Vispārīgās vienošanās saturs un nozīme un viņi Vispārīgo vienošanos atzīst par pareizu un abpusēji izdevīgu. Vispārīgajā vienošanās lietotajiem jēdzieniem un formulējumiem Puses piekrīt un apliecina, ka Vispārīgā vienošanās sagatavota pareizi – vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Vispārīgajā vienošanās.
9.7. Vispārīgā vienošanās ar 1 (vienu) pielikumu ir sagatavota latviešu valodā kopā uz ___ (____) lapām un pieejama abpusēji parakstīta elektroniskā formātā ar drošu elektronisko parakstu, kas satur laika zīmogu.

10. Pušu rekvizīti un paraksti
	Pasūtītājs:
	
	Izpildītājs:
	

	Neatliekamās medicīniskās
palīdzības dienests
	__________________

	Reģ. Nr.: 90009029104
Adrese: Laktas iela 8, 
Rīga, LV-1013
Valsts kase, 
Kods: TRELLV22
Konta Nr.: LV86TREL2290649007000
E-pasts: nmpd@nmpd.gov.lv
Tālr. Nr.: +371 67337000
	Reģ. Nr.: 
Adrese: 
Banka:	
Kods: K
Konta Nr.: 
E-pasts: 
Tālr. Nr.: 

	

	


	Direktore
	    (paraksts*)
	L.Cipule
	Amats      (paraksts*)
	V.Uzvārds
	

	
	




	Izpildītājs:
	
	Izpildītājs:
	

	
	________

	Reģ. Nr.: 
Adrese: 
Banka:	
Kods: 
Konta Nr.: 
E-pasts: 
Tālr. Nr.: 
	Reģ. Nr.: 
Adrese: 
Banka:	
Kods: 
Konta Nr.: 
E-pasts: 
Tālr. Nr.: 

	

	


	Amats
	(paraksts*)
	V.Uzvārds
	Amats        (paraksts*)    V.Uzvārds
	
	

	
	



	
	
	
	

	
	


6.pielikums
pie atklāta konkursa “Par tiesībām 
veikt transportlīdzekļu tehniskās apkopes
un remontdarbu pakalpojumus” Nolikuma

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*

	Pielikums

	pie 2024. gada __._______ Vispārīgās vienošanās par tiesībām veikt transportlīdzekļu tehniskās apkopes un remontdarbu pakalpojumus


Izpildītāji (1.-18.daļa)

	Iepirkuma daļas Nr.
	Izpildītājs Nr.1
(nosaukums)
	Izpildītājs Nr.2
(nosaukums)
	Izpildītājs Nr.3
(nosaukums)
	Izpildītājs Nr.4
(nosaukums)
	Izpildītājs Nr.5
(nosaukums)

	
	
	
	
	
	



Izpildītāji (19.daļa)

	Izpildītāja pozīcija
	Izpildītāja nosaukums

	Nr.1
	

	Nr.2
	

	Nr.3
	

	Nr.4
	

	Nr.5
	

	Nr.6
	

	Nr.7
	

	Nr.8
	

	Nr.9
	

	Nr.10
	



